Diari Oficial de la Generalitat Valenciana


Sumari del DOGV 9987, del 19-11-2024 (2024/11559)

ANUNCI de l'acceptació de l'adhesió de diferents municipis al Servei Mancomunat de Gestió Tributària de la taxa municipal en matèria de la recollida de residus sòlids urbans" (SMGT) de la Mancomunitat de la Ribera Alta.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9987

Data del DOGV
:   19-11-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/11277

CVE
:   HGLQ-C-8182-72220

Data del document
:   14-11-2024

Organisme emissor
:   Mancomunitat de la Ribera Alta

Tipus de document
:   Anunci

El ple de la Mancomunitat de la Ribera Alta, en la sessió de data 22 d'octubre de 2024, ha acordat acceptar l'adhesió, la qual cosa comporta la delegació de les competències inherents, al «Servei Mancomunat de Gestió Tributària de la taxa municipal en matèria de la recollida de residus sòlids urbans» (SMGT) de la Mancomunitat de la Ribera Alta» dels següents municipis: Alberic, l'Alcúdia, Alginet, Alzira, Benifaió, Carlet, Castelló, Cotes, Guadassuar, Sellent i Tous.

El SMGT comprén:

• Assessorament tècnic en l'elaboració de l'ordenança fiscal. L'adhesió comportarà l'assessorament en el procediment d'aprovació de l'ordenança fiscal reguladora de la taxa, inclosa la metodologia de càlcul de la quota tributària que serà obtinguda d'acord amb les previsions de càlcul de l'ordenança de la taxa fiscal de la Mancomunitat.

• Elaboració, manteniment i aprovació del padró: altes, baixes, canvis de situació de l'obligat tributari.

• Publicació dels edictes d'aprovació I exposició pública dels padrons corresponents.

• Aplicació de bonificacions I exempcions, beneficis fiscals.

• Competència per a resoldre els procediments en matèria tributària per la Mancomunitat (tramitació de l'expedient de disconformitat amb el rebut de la taxa pels motius previstos en les corresponents ordenances fiscals reguladores de la taxa aprovades, tramitació expedients de devolució d'ingressos indeguts, etc..).

• Elaboració del document o fitxer electrònic corresponent amb les dades de cada taxa per a passar a fase recaptatòria, en cas de col·laboració en la Diputació de València per al cobrament.

• Atenció al ciutadà a través de l'oficina de tramitació i gestió tributària de la Mancomunitat. L'oficina de tramitació i gestió tributària informarà, als contribuents que ho sol·liciten, sobre els criteris seguits en l'aplicació de la normativa tributària. Les sol·licituds formulades verbalment es respondran en igual forma.

La tramitació d'expedients estarà guiada per criteris de racionalitat i eficàcia. Es procurarà també simplificar els tràmits que haja de realitzar el ciutadà i facilitar l'accés a la informació administrativa.

S'impulsarà l'aplicació de tècniques i mitjans electrònics, informàtics i telemàtics per a la tramitació d'expedients administratius, amb la finalitat de millorar l'eficiència de les comunicacions amb els ajuntaments, altres administracions públiques i els col·laboradors socials amb els quals se subscriga el pertinent conveni.

S'estableix com a seu electrònica l'adreça [https://manra.sede.dival.es](https://manra.sede.dival.es/)  on els contribuents proveïts de DNI electrònic, certificat digital d'identificació de la Generalitat Valenciana o qualsevol altre reconegut, podran fer els tràmits i gestions oportunes.

• Defensa jurídica (recursos contenciosos per actuacions del Servei de Gestió Tributària).

La qual cosa es fa pública, en compliment de la normativa vigent, per al coneixement general.

  

Alzira, 14 de novembre de 2024

Francisca María Momparler Orta

Presidenta